ANEXA 13

CONTRACT DE FINANȚARE

Părţile:

1. **Agenția pentru Finanțarea Investițiilor Rurale (AFIR)**, în calitate de **agenție de implementare** a proiectelor finanțate prin *Investiția 7 ,,Transformarea liceelor agricole în centre de profesionalizare’’ în ceea ce privește partea de investiții pentru dezvoltarea/modernizarea infrastructurii acestora**din cadrul Componentei 15 – Educație a Planului Național de Redresare și Reziliență (PNRR) în România*pentru care Ministerul Educației este coordonator de reforme și/sau investiții și pentru care atribuțiile și responsabilitățile au fost delegate conform *Acordului nr. 10309/P185/31.05.2023*, și având sediul în strada Știrbei Vodă nr. 43, Sector 1, București, tel. 031-860.25.19, poșta electronică, cabinet@afir.info, reprezentată legal de domnul George CHIRIȚĂ , director general, denumit în continuare Finanțator

și

1. ……….………………….......................... cu sediul în ……..............................………………, cod poștal ……………, tel: ……………, fax: ………………, e-mail: ……………......………, cod fiscal[[1]](#footnote-1) …………….., cont bancar IBAN: …….......................................……………., deschis la Trezoreria …………….........…, reprezentată prin ....................................................., cu funcția ......................, în calitate de ....................................,în calitate de beneficiar al finanțării, denumit în continuare Beneficiar.

Art.1 Interpretarea termenilor

1. În prezentul contract, termenul „zi” reprezintă zi calendaristică dacă nu se specifică altfel.
2. Referințele la orice acte normative, se consideră că fac trimitere la cele prezentate în acest Contract și la orice acte normative subsecvente prin care acestea sunt modificate.
3. Finanțarea nerambursabilă acordată Beneficiarului este stabilită în termenii și condițiile prezentului Contract de finanțare.
4. În cadrul prezentului Contract, Cererea de finanțare, cu toate Anexele depuse de Beneficiar și aprobate ca urmare a procesului de evaluare și selecție în cadrul apelului, conform instrucțiunilor din Ghidul apelului de proiecte, este denumită Proiect.

Art. 2 Obiectul contractului

1. Obiectul acestui Contract îl reprezintă finanțarea Proiectului cu titlul „................................”, cod ...................., acordată Beneficiarului de către Finanțator, în cadrul apelului ” *Îmbunătățirea infrastructurii liceelor cu profil agricol*”, prin PNRR\ Pilonul VI. Politici pentru noua generație\ Componenta C15: Educație \ Reformei *4 - Crearea unei rute profesionale complete pentru învățământul tehnic superior*\ Investiția 7. Transformarea liceelor agricole în centre de profesionalizare.
2. Finanțarea este acordată Beneficiarului în vederea implementării Proiectului cod .........................., cu titlul „ ...................................” aprobat prin Ordinul/Decizia AFIR nr. ..................... din data.........................
3. Beneficiarul se angajează să implementeze Proiectul aprobat în cadrul apelului, în conformitate cu obligațiile asumate prin prezentul Contract de finanțare și Anexele acestuia care fac parte integrantă din prezentul Contract.
4. Proiectul menționat devine Anexa nr. 1 la prezentul contract, făcând parte integrantă din acesta.
5. Prezentul Contract, precum și toate drepturile și obligațiile decurgând din implementarea acestuia, nu pot face obiectul cesiunii totale sau parțiale.

Art. 3 Durata contractului și perioada de implementare a Proiectului

1. Contractul intră în vigoare și produce efecte de la data semnării lui de către ultima parte.
2. Data de la care începe implementarea Proiectului este ziua lucrătoare următoare intrării în vigoare a prezentului Contract.
3. Perioada de implementare a Proiectului începe la data menționată la alin. (2) al prezentului articol și se încheie cel mai târziu la data de ......................................

Art. 4 Valoarea Contractului

1. Valoarea totală acordată în cadrul Contractului de finanțare este de ......................, din care valoarea eligibilă din PNRR este în cuantum ..................... lei, valoarea TVA aferentă este de ............. lei după cum urmează:

|  |  |
| --- | --- |
| Valoare totală (Lei) | Din care: |
| Valoare eligibilă PNRR (Lei) | TVA (Lei) |
| ................... | ........................ | ...................... |

1. Defalcarea bugetului, acordat în cadrul Contractului de finanțare, aferent ........., este următoarea:

|  |
| --- |
| An 2024 |
| Credite de angajament |
| Valoare totală (Lei) | Din care: |
| Valoare eligibilă PNRR (Lei) | TVA (Lei) |
| ........................ | ....................... | .............................. |

1. Sumele neeligibile PNNR în cuantum de ..................................... lei, prevăzute în Proiect, sunt suportate de Beneficiar din bugetul propriu.
2. În cazul în care valoarea totală a Proiectului creste față de valoarea convenită la aliniatele (1) și (2) ale prezentului articol, diferența astfel rezultată se suportă în întregime de Beneficiar.
3. Finanțarea se acordă[[2]](#footnote-2),
	1. în baza Cererilor de transfer, însoțite de documentele justificative în conformitate cu instrucțiunile specifice de lucru emise de Finanțator.
	2. în baza solicitărilor de deschideri de credite lunare, a execuției raportate lunar a fondurilor și a Rapoartelor financiare trimestriale, însoțite de documente justificative, prevăzute în instrucțiunile specifice de lucru emise de Ministerul Educației
4. Beneficiarul are obligația actualizării Graficului estimativ privind termenele de depunere a Cererilor de transfer, pentru ca Finanțatorul să-și poată respecta obligația menționată la art. 29 din H.G. nr. 209/2022.

Art. 5 Drepturile și obligațiile Finanțatorului

1. Finanțatorul are obligația de a informa Beneficiarul, în timp util, cu privire la orice decizie luată care poate afecta implementarea Proiectului finanțat din Componenta 15. Educație, *Investiția 7 ,,Transformarea liceelor agricole în centre de profesionalizare’’* din PNRR.
2. Finanțatorul are obligația de a informa Beneficiarul cu privire la rapoartele, concluziile și recomandările care au impact asupra Proiectului finanțat prin apelul ” *Îmbunătățirea infrastructurii liceelor cu profil agricol*”, formulate de către Comisia Europeană și orice altă autoritate competentă.
3. Finanțatorul monitorizează din punct de vedere tehnic și financiar implementarea Proiectului, în vederea asigurării îndeplinirii obiectivelor Proiectului, inclusiv verificarea eventualelor solicitări justificate transmise de Beneficiar privind modificările contractuale.
4. Finanțatorul are obligația de a solicita de la Beneficiar datele și informațiile necesare monitorizării stadiului indicatorilor atinși în diferite etape ale Proiectului monitorizat, în vederea transmiterii evidenței centralizate a gradului de îndeplinire a indicatorilor obligatorii.
5. Finanțatorul are dreptul de a verifica legalitatea, regularitatea și realitatea tuturor activităților aferente implementării Proiectului.
6. Finanțatorul are obligația de a efectua verificarea la fața locului a activităților aferente implementării Proiectului, în conformitate cu prevederile Contractului, asigurând cel puțin o vizită de verificare pe durata de implementare a Proiectului.
7. Finanțatorul poate evalua și controla capacitatea administrativă a Beneficiarului privind îndeplinirea cerințelor determinate de asigurarea realității, legalității și regularității cheltuielilor decontate și respectării instrucțiunilor, procedurilor, reglementărilor și regulamentelor europene, precum și a altor prevederi legale în domeniul implementării proiectelor finanțate din fonduri europene aferente Mecanismului de redresare și reziliență.
8. În cazul unor suspiciuni ce pot reprezenta o neregulă/neregulă gravă/dublă finanțare/indicii de fraudă sau tentativă de fraudă, Finanțatorul ia toate măsurile prevăzute în OUG nr. 124/2021 și OUG nr.70/2022, în vederea asigurării principiului bunei gestiuni financiare și protejarea intereselor financiare ale Uniunii Europene.
9. Finanțatorul are obligația de a colecta de la Beneficiar informațiile și datele necesare monitorizării Componentei 15. Educație, a PNRR, conform art. 22, alin. (2), lit. d) din Regulamentul (UE) 241/2021al Parlamentului European și al Consiliului.
10. Finanțatorul are obligația de a răspunde la solicitările Beneficiarului privind implementarea Proiectului, în termen de maximum 15 (cincisprezece) zile lucrătoare de la primirea acestora.
11. Finanțatorul poate delega responsabilitatea implementării investițiilor aferente apelului în conformitate cu prevederile art. 6, alin (4) OUG 124/2021, cu modificările și completările ulterioare.
12. **Finanțatorul are obligația de a verifica îndeplinirea condițiilor pentru efectuarea transferurilor, respectiv de a verifica ex-post procedurile de achiziție realizate de Beneficiar.**

Art. 6 Drepturile și obligațiile Beneficiarului

1. Beneficiarul poate solicita în scris punctul de vedere al Finanțatorului, cu privire la identificarea unor aspectele de natură să afecteze buna implementare a Proiectului, precum și în orice situație în care apar neclarități cu privire la clauzele prezentului Contract.
2. Beneficiarul are obligația și responsabilitatea îndeplinirii indicatorilor asumați în cadrul Proiectului, în concordanță cu prevederile acestui contract, ale legislației europene și naționale aplicabile.
3. **Beneficiarul are obligația de a începe implementarea Proiectului conform dispozițiilor art. 3**, alin. (2) al prezentului Contract.
4. **Beneficiarul are obligația de a finaliza Proiectul în perioada de eligibilitate a cheltuielilor.**
5. Beneficiarul are obligația să deschidă contul/conturile de proiect în sistemul Trezoreriei Statului în conformitate cu HG nr. 209/2022 pentru aprobarea Normelor Metodologice de aplicare a prevederilor OUG nr. 124/2021 și de a le notifica Finanțatorului.
6. Beneficiarul are obligația de a asigura accesul neîngrădit al autorităților naționale și europene cu atribuții de verificare, control și audit, în limitele competențelor ce le revin, în cazul în care aceștia le efectuează verificări/controale/audit la fața locului și solicită în scris declarații, documente, informații.
7. În vederea efectuării verificărilor prevăzute la alin. (5), Beneficiarul se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu Proiectul, și să pună la dispoziție documentele solicitate privind gestiunea tehnică și financiară, atât în format letric, cât și în format electronic.
8. Documentele trebuie să fie ușor accesibile și arhivate astfel încât, să permită verificarea lor. Beneficiarul este obligat să informeze organismele și autoritățile menționate la alin. (5) cu privire la locul arhivării documentelor, în termen de 3 (trei) zile lucrătoare de la transmiterea solicitării de către Finanțator sau alt responsabil/organism abilitat și de a asigura accesul neîngrădit al acestora la documentație, în locul respectiv.
9. Beneficiarul are obligația de a menține investiția pe perioada valabilității contractului de finanțare și de a păstra documentele aferente Proiectului pe perioada prevăzută de art. 132 din Regulamentul Financiar nr. 1046/2018, respectiv timp de 5 (cinci) ani cu începere de la data încheierii exercițiului financiar în cursul căruia a fost realizată ultima plată.
10. Indicatorii de rezultat și de realizare specifici, asumați în cererea de finanțare aprobată sunt obligatorii pentru Beneficiar, aceștia cuantificând consecințele directe ale Proiectului și efectul său asupra Beneficiarului.
11. Beneficiarul completează, la momentul semnării prezentului Contract de finanțare, următoarele declarații, care devin anexe la prezentul contract:
12. Declarație privind asigurarea pistei de audit,
13. Declarație privind asigurarea organizării contabilității,
14. Declarație privind evitarea conflictului de interese, a neregulilor și fraudei,
15. Declarație privind utilizarea investiției finanțate și
16. Declarație privind respectarea prevederilor legale în derularea achizițiilor publice.
17. Valorile anuale ale acestor indicatori se colectează și se raportează către Finanțator în toată perioada de implementare, de către Beneficiar, pentru a urmări progresul în atingerea rezultatelor estimate. În cazul în care indicatorii obligatorii, asumați de către Beneficiar, nu sunt atinși, finanțarea se diminuează, în condițiile prevăzute de instrucțiunile și procedurile de lucru aplicabile.
18. Beneficiarul este obligat să transmită către Finanțator toate documentele și să completeze datele pentru care este răspunzător, actualizându-le, ori de câte ori este cazul, pentru a fi introduse în sistemul informatic integrat de management pentru PNRR.
19. Beneficiarul trebuie să țină o evidență contabilă analitică a Proiectului, utilizând conturi analitice distincte pentru reflectarea tuturor operațiunilor referitoare la implementarea Proiectului, în conformitate cu dispozițiile legale. Responsabilitatea și răspunderea pentru gestiunea financiară a Proiectului revine în întregime Beneficiarului, conform prevederilor legale în vigoare și Contractului de finanțare.
20. În situația în care implementarea Proiectului presupune achiziționarea de bunuri, servicii ori lucrări, Beneficiarul are obligația de a respecta prevederile legislației naționale în vigoare în domeniul achizițiilor publice. Totodată, Beneficiarul are obligația de a transmite în sistemul informatic integrat de management pentru PNRR, înainte de semnarea contractelor de achiziții, declarațiile pe propria răspundere ale ofertanților câștigători, privind datele despre beneficiarii reali ai destinatarilor fondurilor, conform prevederilor Legii nr. 129/2019, cu modificările și completările ulterioare.
21. Beneficiarul are obligația întocmirii și transmiterii către Finanțator a Rapoartelor de progres și a Cererilor de transfer/Rapoartelor financiare, în conformitate cu prevederile art. 2, lit. m) din OUG 124/2021 cu modificările și completările ulterioare, dar nu mai devreme de ridicarea clauzei suspensive prevăzută la art. 17 din prezentul Contract și de a pune la dispoziția Finanțatorului documentele justificative ce însoțesc Cererea de transfer/Raportul financiar, spre a fi verificate de către Finanțator, în vederea autorizării acesteia.
22. Beneficiarul este obligat să respecte prevederile cuprinse în prezentul Contract de finanțare și în anexele aferente, precum și în instrucțiunile specifice de lucru emise de Finanțator sau de Ministerul Investițiilor și Proiectelor Europene, referitoare la asigurarea conformității cu politicile Uniunii Europene și naționale, privind achizițiile publice, egalitatea de șanse, dezvoltarea durabilă, informarea și publicitatea.
23. Beneficiarul are obligația de a furniza Finanțatorului orice document sau informație solicitată cu privire la implementarea Proiectului, în termenul indicat.
24. Beneficiarul este obligat să realizeze măsurile de informare și publicitate în conformitate cu Manualul de Identitate Vizuală pentru PNRR.
25. În cazul în care se realizează verificări la fața locului, Beneficiarul are obligația să participe și să invite persoanele care sunt implicate în implementarea Proiectului și care pot furniza informațiile și documentele necesare verificărilor, conform solicitărilor Finanțatorului.
26. Beneficiarul își exprimă acordul cu privire la prelucrarea, stocarea și arhivarea datelor obținute pe parcursul desfășurării Contractului de finanțare, în vederea utilizării, pe toată durata, precum și după încetarea acestuia, în scopul verificării modului de implementare și/sau a respectării clauzelor contractuale și a legislației naționale și comunitare.
27. Beneficiarul are obligația de a respecta ordinele/instrucțiunile/procedurile emise de Finanțator cu privire la implementarea Proiectului.
28. Beneficiarul are obligația de a respecta graficul activităților din cererea de finanțare aprobată.
29. Beneficiarul are obligația de a menține o capacitate instituțională adecvată, prin alocarea și menținerea de personal suficient activității de implementare a Proiectului.
30. Beneficiarul are obligația de a aplica pe toate documentele originale (facturi, bonuri fiscale, ordine de deplasare, state de salarii), pe baza cărora se înregistrează în contabilitatea Beneficiarului cheltuielile efectuate în cadrul Proiectului, mențiunea "Licee agricole I7/AFIR".
31. Beneficiarul are obligația de a transmite către Finanțator dosarele de achiziție publică, în vederea efectuării verificării acestora, conform instrucțiunilor specifice de lucru.
32. Beneficiarul are obligația, ca trimestrial, să transmită către Finanțator Notificarea cu privire la reconcilierea contabilă, respectiv până la data de 20 a lunii următoare perioadei de raportare, din care să rezulte sumele transferate, conform prevederilor din Contractul de finanțare.
33. Beneficiarul are obligația ca fiecare Cerere de transfer/Raport financiar transmisă să reflecte separat, pentru fiecare an calendaristic, cheltuielile efectuate în cadrul Proiectului.
34. Beneficiarul transmite Finanțatorului, până la data de 5 decembrie a fiecărui an lista achizițiilor publice planificate a fi realizate în anul următor în cadrul Proiectului.
35. Beneficiarul are obligația de a transmite datele și informațiile cu privire la beneficiarii reali ai fondurilor alocate în cadrul Proiectului, conform Directivei (UE) 2015/849 a Parlamentului European și al Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 a Parlamentului European și al Consiliului și de abrogare a Directivei 2005/60/CE a Parlamentului European și al Consiliului și a Directivei 2006/70/CE a Comisiei și a legislației naționale incidente, înaintea semnării contractelor de achiziție și a contractelor comerciale.
36. Beneficiarul are obligația de a transmite Finanțatorului informațiile și datele necesare monitorizării Componentei 15. Educație, a PNRR, în conformitate cu prevederile art. 22, alin. (2), lit. d) din Regulamentul (UE) 2021/241 al Parlamentului European și al Consiliului din 12 februarie 2021, în vederea colectării și transmiterii către Ministerul Investițiilor și Proiectelor Europene.
37. Beneficiarul are obligația de a transmite Finanțatorului, în termen de 20 (douăzeci) zile lucrătoare, documentele solicitate conform Scrisorii de informare privind demararea procesului de contractare, în vederea avizării acestora și ridicării clauzei suspensive.
38. Beneficiarul are obligația de a încheia acorduri de parteneriat/protocoale/ HCL, cu fiecare UAT care a delegat depunerea proiectului, pentru toate bunurile achiziționate conform prevederilor Proiectului, cu scopul utilizării acestora, exclusiv, pentru activități care au scop educațional.
39. Părțile utilizează reguli și proceduri care să asigure respectarea următoarelor principii:
	1. o bună gestiune financiară bazată pe aplicarea principiilor economicității, eficacității și eficienței;
	2. respectarea principiilor de liberă concurență și de tratament egal și nediscriminatoriu;
	3. transparența - punerea la dispoziția tuturor celor interesați a informațiilor referitoare la aplicarea procedurii pentru acordarea fondurilor externe nerambursabile/rambursabile alocate României prin Mecanismul de redresare și reziliență;
	4. prevenirea apariției fraudei și corupției prin identificarea și analiza factorilor de risc și vulnerabilităților;
	5. prevenirea apariției situațiilor de conflict de interese în cursul întregii proceduri de selecție a proiectelor de finanțat, precum și ulterior acestei proceduri;
	6. evitarea dublei finanțări – reformele și proiectele de investiții finanțate în cadrul Mecanismului de redresare și reziliență pot beneficia de finanțare din partea altor programe și instrumente ale Uniunii Europene, cu condiția ca acest sprijin sa nu acopere aceleași costuri.
40. Pentru a se conforma  cu art. 22 alin. (2) lit. (e) din Regulamentul (UE) 2021/241, părțile impun obligații tuturor beneficiarilor fondurilor plătite pentru măsurile de punere în aplicare a reformelor și a proiectelor de investiții incluse în PNRR sau tuturor celorlalte persoane sau entități implicate în punerea în aplicare a acestora: de a autoriza în mod expres Comisia, OLAF, Curtea de Conturi, DLAF, DNA, AA și, după caz, EPPO să își exercite drepturile prevăzute la art. 129 alin. (1) din Regulamentul financiar (Reg 1046/2028) și de a impune obligații similare tuturor beneficiarilor finali ai fondurilor plătite, pentru a se asigura că orice parte terță implicate, are drepturile care îi revin în conformitate cu Regulamentul financiar.

Art. 7 Eligibilitatea cheltuielilor

Cheltuielile angajate pe perioada de implementare a Proiectului sunt eligibile în condițiile stabilite de Ghidul solicitantului și legislația națională și comunitară în vigoare aplicabilă. Toate cheltuielile aferente finanțării aprobate trebuie să fie realizate cu diligența necesară și eficiență și în conformitate cu standardele și practicile tehnice, economice, financiare, manageriale, de mediu și sociale, cu respectarea prevederilor legale aplicabile.

Art.8 Plata cheltuielilor1.

1. Plata către Beneficiar a finanțării acordate se realizează prin mecanismul Cererilor de transfer/ Rapoarte financiare (dupa caz[[3]](#footnote-3) ), în conformitate cu prevederile H.G. nr. 209/2022, cu modificările și completările ulterioare, dar nu mai devreme de ridicarea clauzei suspensive a prezentului contract.
2. Plata sumelor aprobate aferente Cererilor de transfer autorizate se efectuează de către Finanțator, către Beneficiar în contul dedicat Proiectului, în conformitate cu prevederile prezentului contract.
3. Plata sumelor aprobate justificate prin Raport financiar - va fi acordată în baza solicitărilor de deschideri de credite lunare, a execuției raportate lunar a fondurilor și a Rapoartelor financiare trimestriale, însoțite de documente justificative, prevăzute în instrucțiunile specifice de lucru emise de Ministerul Educației
4. După depunerea de către Beneficiar a Cererii de transfer/ Raportului financiar, în termen de 10 (zece) zile lucrătoare, cheltuielile cuprinse în Cererea de transfer/Raportul financiar se verifică și se autorizează conform instrucțiunilor specifice de lucru emise de către Finanțator.
5. Pentru depunerea de documente adiționale, sau clarificări solicitate de Finanțator termenul de 10 (zece) zile lucrătoare prevăzut la alin. (3) poate fi întrerupt fără ca perioadele de întrerupere cumulate să depășească 10 (zece) zile lucrătoare.
6. În cazul ultimei/ultimului Cereri de transfer/Raport financiar depuse de Beneficiar în cadrul Proiectului, termenul prevăzut la alin. (3) poate fi prelungit cu durata necesară efectuării tuturor verificărilor procedurale, fără a depăși 45 (patruzecișicinci) de zile.
7. În situația în care Comisia Europeană suspendă plățile și/sau acordurile privind contribuția financiară, respectiv de împrumut, acordurile de finanțare și/sau contractele de finanțare asociate jaloanelor și țintelor respective continuă a fi finanțate din bugetul de stat până la comunicarea deciziei Comisiei Europene de ridicare a suspendării plăților și/sau acordurilor privind contribuția financiară și/sau acordul de împrumut.
8. În situația în care Comisia Europeană suspendă plățile și/sau acordurile privind contribuția financiară, respectiv de împrumut, ca urmare a îndeplinirii parțiale a jaloanelor și țintelor aferente uneia sau mai multor tranșe de plată stabilite potrivit Deciziei de punere în aplicare a Consiliului din 29 octombrie 2021 de aprobare a evaluării Planului Național de Redresare și Reziliență al României, acordurile de finanțare și/sau contractele/deciziile/ordinele de finanțare asociate jaloanelor și țintelor respective continuă a fi finanțate din bugetul de stat pentru o perioadă de maximum 6 luni, calculată de la data comunicării deciziei Comisiei Europene de suspendare plăților și/sau acordurilor privind contribuția financiară și/sau acordul de împrumut.
9. În situația în care Comisia Europeană dezangajează fondurile asociate jaloanelor și țintelor pentru care au fost suspendate plățile/acordul privind contribuția financiară și/sau acordul de împrumut, coordonatorul național, Ministerul Investițiilor și Proiectelor Europene, suspendă parțial acordul de finanțare încheiat cu coordonatorul de reforme/investiții, Finanțatorul, aflat în derulare, pentru jaloanele și țintele respective, până la identificarea de noi surse de finanțare.
10. În situația în care Comisia Europeană dezangajează fondurile asociate jaloanelor și țintelor, Finanțatorul suspendă parțial activitățile aferente țintelor și jaloanelor respective din cadrul contractelor/deciziilor/ordinelor aflate în derulare, până la identificarea de noi surse de finanțare, sau solicită încetarea, cu acordul părților, cu restituirea sumelor plătite, după caz. Finanțatorul are dreptul de a întreprinde măsuri privind suspendarea plăților către Beneficiar în următoarele situații:
	1. neîndeplinirea indicatorilor de către Beneficiar în raport cu execuția bugetară a Proiectului (discrepanțe vădite între gradul atins de îndeplinire a indicatorilor, conform Rapoartelor de progres depuse, și sumele cheltuite și solicitate la plată, conform Cererilor de transfer);
	2. în cazul realizării de verificări/investigații suplimentare pentru stabilirea eligibilității cheltuielilor solicitate la plată inclusiv în cazul soluționării unei/unor sesizări de neregulă/neregulă gravă.
11. În cazul prevăzut la alin. (9), la solicitarea Beneficiarului, se poate aplica drept măsură subsecventă și suspendarea aplicării prevederilor contractelor de finanțare în vederea prelungirii perioadei de implementare a acestora, în conformitate cu prevederile art. 31, alin. (12) din OUG nr. 124/2021, cu modificările și completările ulterioare.

Art. 9 Confidențialitate

1. Finanțatorul și Beneficiarul se angajează să păstreze confidențialitatea documentelor, materialelor, datelor și informațiilor în legătură cu Proiectul.
2. Nu pot fi declarate confidențiale documentele, materialele, datele și informațiile folosite în scop publicitar pentru informarea și promovarea utilizării fondurilor nerambursabile primite prin PNRR, precum și cele rezultate din obligația Beneficiarului de a respecta măsurile de informare și publicitate.
3. Nerespectarea obligației de confidențialitate dă dreptul părții vătămate să pretindă daune interese părții în culpă.
4. Finanțatorul și Beneficiarul sunt exonerați de răspunderea pentru dezvăluirea de informații confidențiale referitoare la contract dacă:
	1. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire,

sau

* 1. partea contractantă a fost obligată în mod legal să dezvăluie informația.
1. Clauza de confidențialitate nu se aplică în situația în care documentele, materialele, datele, datele confidențiale și informațiile în legătură cu Proiectul sunt solicitate de Ministerul Investițiilor și Proiectelor Europene.

Art. 10 Protecția datelor cu caracter personal

(1) Prezentul contract de finanțare reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 679/2016 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

(2) Datele cu caracter personal ale grupului țintă și, după caz, ale beneficiarilor finali ai Proiectului nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

Art. 11 Conflictul de interese, regimul incompatibilităților, a fraudei și a corupției

1. Părțile se obligă să întreprindă toate diligențele necesare pentru a evita orice conflict de interese sau incompatibilitate și pentru a preveni, a depista, a constata și a corecta cazurile de fraudă și/sau corupție și să se informeze reciproc, în termen de maximum 5 (cinci) zile calendaristice de la luarea la cunoștință, în legătura cu orice situație care dă naștere sau este posibil sa dea naștere unui conflict de interese, unei incompatibilități sau unui posibil caz de fraudă și/sau corupție.
2. Orice conflict de interese sau incompatibilitate care apare în decursul executării Contractului trebuie notificat/ă fără întârziere către Finanțator. Finanțatorul își rezervă dreptul de a verifica aceste situații și de a lua măsurile necesare, dacă este cazul.

Art. 12 Nereguli și restituirea finanțării

1. Finanțatorul are obligația recuperării de la Beneficiar a sumelor rezultate din nereguli/neatingerea/neîndeplinirea indicatorilor/dubla finanțare din cadrul Proiectului, conform prevederilor din OUG nr. 124/2021, cu modificările și completările ulterioare, HG nr. 209/2022, cu modificările și completările ulterioare, OUG nr. 70/2022, cu modificările și completările ulterioare, precum și a altor prevederi legale aplicabile.
2. Constatarea neregulilor/neregulilor grave, stabilirea acestora și recuperarea sumelor plătite necorespunzător se realizează conform prevederilor OUG nr. 124/2021, cu modificările și completările ulterioare, OUG nr.70/2022, cu modificările și completările ulterioare și prevederilor legale aplicabile.
3. În cazul în care se constată nerespectarea prevederilor art. 5, alin. (5) și (6), Beneficiarul are obligația să restituie orice suma încasată în cadrul Proiectului, aferentă activităților nerealizate corespunzător.
4. În cazul nerespectării prevederilor art. 5, alin. (7), Beneficiarul are obligația să restituie suma încasată în cadrul Proiectului, inclusiv dobânzile/penalizările aferente, conform prevederilor art. 35, alin (7) și ale alin. (8) din OUG 124/2021, cu modificările și completările ulterioare.
5. Beneficiarul are obligația de a restitui Finanțatorului orice sumă ce constituie sumă plătită necuvenit - plată nedatorată, așa cum este aceasta prevăzută la art. 1341 din Legea nr. 287/2009 privind Codul civil, republicată, cu modificările și completările ulterioare.
6. Beneficiarul își asumă integral răspunderea pentru prejudiciile cauzate terților din culpa sa, pe durata contractului.
7. Finanțatorul este degrevat de orice responsabilitate pentru prejudiciile cauzate terților de către Beneficiar, ca urmare a executării prezentului Contract de finanțare, cu excepția celor care pot fi direct imputabile acestora.
8. Beneficiarul suportă din bugetul propriu sumele necesare plății sancțiunilor, inclusiv majorările de întârziere ca urmare a imposibilității recuperării, dar și sumele aferente deciziilor de recuperare comunicate de către Comisia Europeană pentru neregulile grave constatate ori pentru neîndeplinirea țintelor/jaloanelor, potrivit gradului de nerealizare, după caz.
9. În situația în care Beneficiarul nu finalizează Proiectul în perioada de eligibilitate a cheltuielilor, acesta suportă din bugetul propriu sumele necesare finalizării acestuia după această perioadă.

Art. 13 Monitorizarea

1. Monitorizarea Contractului de finanțare este realizată de către Finanțator, în conformitate cu prevederile art. 6, alin. (4) din OUG 124/2021, cu modificările și completările ulterioare.
2. Toate formularele/anexele necesare implementării și monitorizării Proiectului sunt puse la dispoziția Beneficiarului prin instrucțiunile specifice de lucru emise de Finanțator.

Art. 14 Forța majoră

1. Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Contractului de finanțare, care împiedică executarea în tot sau în parte a Contractului și care exonerează de răspundere partea care o invocă.
2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.
3. Partea care invocă forța majoră are obligația de a notifica celeilalte părți cazul de forță majoră, în termen de 5 (cinci) zile de la data apariției și de a dovedi existenta situației de forță majoră în baza unui document eliberat sau emis de către autoritatea competentă, în termen de cel mult 15 (cincisprezece) zile de la data comunicării acestuia. De asemenea, are obligația de a comunica data încetării situației de forță majoră, în termen de 5 (cinci) zile.
4. Părţile au obligația de a lua orice măsuri care le stau la dispoziție în vederea limitării consecințelor acțiunii de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, suportă toate daunele provocate celeilalte părți prin lipsa de notificare.
6. Executarea Contractului de finanțare se suspendă de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.
7. În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 3 luni, părțile se întâlnesc într-un termen de cel mult 10 (zece) zile de la expirarea acestei perioade, pentru a conveni asupra modului de continuare, modificare sau reziliere a Contractului de finanțare.

Art. 15 Modificări și completări la Contract

1. Prelungirea perioadei de implementare a Proiectului se poate realiza numai în perioada menționată la art. 3 alin. (3) din prezentul contract.
2. Orice modificare a Contractului se face cu acordul părților prin încheierea unui Act adițional, cu excepția modificărilor determinate de schimbări în cadrul legislativ, care intră în vigoare la data menționată în actul normativ respectiv.
3. Prin excepție de la prevederile alin.(2), Contractul de finanțare poate fi modificat, prin Notificare, fără a fi necesară aprobarea Finanțatorului în următoarele situații:
	1. modificări intervenite în bugetul estimat al Proiectului, în limita a 10% între categoriile de activități/de cheltuieli ale Proiectului, cu justificarea motivelor care au condus la aceasta și fără a depăși valoarea aprobată a Proiectului, respectând categoriile de cheltuieli eligibile prevăzute în Ghidul Solicitantului;
	2. modificări intervenite în bugetul estimat al Proiectului, în cadrul aceleiași categorii de activități/de cheltuieli ale Proiectului, între tipurile de cheltuieli, respectând categoriile de cheltuieli eligibile prevăzute în Ghidul Solicitantului;
	3. înlocuirea sau introducerea de membri noi în echipa de implementare a Proiectului finanțat, acolo unde este cazul, fără a fi modificate condițiile de eligibilitate ale Proiectului;
	4. modificarea graficului de activități fără să depășească perioada de implementare a Proiectului;
	5. modificarea Graficului Cererilor de transfer;
	6. schimbarea denumirii și/sau schimbarea adresei sediului Beneficiarului;
	7. schimbarea contului special deschis pentru Proiectul finanțat din PNRR;
	8. înlocuirea/modificarea reprezentantului legal.

Pentru situațiile menționate la alin. (4), lit. f), g) și h), Beneficiarul are obligația de a notifica Finanțatorul, în termen de maximum 3 (trei) zile lucrătoare de la data intervenirii acestor modificări, iar pentru situațiile menționate la alin. (4) lit. a)/e) notificarea se realizează în termen de maximum 10 (zece) zile lucrătoare de la data modificărilor efectuate.

1. În cazul în care propunerea de modificare a Contractului, prin Act adițional, vine din partea Beneficiarului, acesta are obligația de a o transmite Finanțatorului, cu cel puțin 20 (douăzeci) de zile lucrătoare înainte de termenul la care este intenționată a intra în vigoare. Beneficiarul transmite, de asemenea, odată cu solicitarea de modificare, toate documentele justificative necesare.
2. Finanțatorul verifică și aprobă Actul adițional de modificare a Contractului de finanțare, nu mai târziu de maximum 20 (douăzeci) de zile lucrătoare de la înregistrarea solicitării Beneficiarului la Finanțator.
3. În cazul propunerilor de Acte adiționale care au ca obiect reducerea indicatorilor ce urmează a fi realizați prin Proiect, valoarea Proiectului se reduce proporțional.
4. Modificarea clauzelor și/sau Anexelor Contractului de finanțare prin Act adițional intră în vigoare la data semnării de către ultima parte, cu excepția cazurilor în care prin modificarea contractuală se confirmă modificări intervenite în legislația națională și/sau europeană relevantă, cu impact asupra executării prezentului Contract, situații în care modificarea respectivă intră în vigoare de la data menționată în actul normativ corespunzător.
5. Modificarea clauzelor și/sau a Anexelor Contractului de finanțare nu poate avea caracter retroactiv și nu poate avea scopul sau efectul de a produce schimbări în Contract, care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al solicitanților, în cadrul cererilor de propuneri de tip competitiv.

Art. 16 Rezilierea Contractului

1. Rezilierea Contractului de finanțare poate interveni în situația identificării de către Finanțator a unui caz de nereguli, dublă finanțare ori de nereguli grave sau la solicitarea Beneficiarului, atunci când implementarea Proiectului nu mai este posibilă.
2. În cadrul deciziei de reziliere emisă în situațiile prevăzute la alin. (1) din prezentul articol, sunt individualizate sumele de restituit exprimate în moneda națională și contul în care Beneficiarul trebuie să efectueze plata.
3. Decizia de reziliere a Contractului de finanțare, prevăzută la alin. (2) din prezentul articol, constituie titlu de creanță și cuprinde elementele actului administrativ-fiscal prevăzute de Legea nr. 207/2015, cu modificările și completările ulterioare.
4. Finanțatorul propune diminuarea finanțării Contractului de finanțare și recuperarea sumelor acordate până la acel moment, care sunt aferente indicatorilor nerealizați, în condițiile prevăzute de legislația aplicabilă.
5. În cazul în care Beneficiarul nu realizează unul sau mai mulți indicatori care afectează total atingerea jaloanelor și a țintelor preconizate investiției, Finanțatorul aprobă rezilierea Contractului de finanțare, cu recuperarea integrală a sumelor achitate/transferate, prevederile alin. (2) și ale alin. (3) din prezentul articol aplicându-se în mod corespunzător.
6. În cazul în care Beneficiarul nu realizează unul sau mai mulți indicatori care afectează parțial atingerea jaloanelor și a țintelor preconizate investiției, Finanțatorul emite proces-verbal de constatare a neregulilor și de stabilire a creanțelor bugetare, cu recuperarea parțială a sumelor transferate. Sumele afectate nu se includ în cereri de plată către Comisia Europeană.
7. În cazul în care Beneficiarul nu returnează finanțarea nerambursabilă/nejustificată acordată, în termenul menționat în decizia de reziliere, se calculează dobânzi de întârziere potrivit legislației aplicabile, începând cu ziua imediat următoare expirării termenului acordat.
8. În cazul identificării unei situații de dublă finanțare, Finanțatorul emite, în cazul în care întreaga valoare a finanțării din fonduri europene este afectată, decizii de reziliere a contractului de finanțare, în care sunt individualizate sumele de restituit în moneda națională. În cazul afectării parțiale a finanțării din fonduri europene, se emite proces-verbal de constatare a neregulilor și de stabilire a creanțelor bugetare. Sumele afectate nu se includ în cereri de plată către Comisia Europeană.
9. Beneficiarul se obligă să nu solicite și să nu primească finanțări din alte surse publice pentru aceleași cheltuieli eligibile ale Proiectului, sub sancțiunea rezilierii contractului.

Art. 17 Încetarea Contractului

Prezentul Contract încetează de drept la data îndeplinirii de către părți a obligațiilor ce le revin, conform prevederilor art. 5 și art. 6.

Art. 18 Clauză suspensivă

* + 1. Prezentul Contract este condiționat de îndeplinirea de către Beneficiar a obligațiilor prevăzute la art. 6, alin (32).
		2. Dacă Beneficiarul nu furnizează documentele suport în termen de 20 (douăzeci) zile de la data semnării contractului, prevăzut la art.6 alin. (32) sau se constată că Beneficiarul a furnizat informații false, prezentul contract devine nul de drept.

Art. 19 Transparență

1. Contractul de finanțare, inclusiv Anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul Contract.
2. Următoarele elemente, așa cum rezultă acestea din Contractul de finanțare și Anexele acestuia, inclusiv, dacă e cazul, din Actele adiționale prin care se aduc modificări Contractului sau Anexelor sale, nu pot avea caracter confidențial:
	1. denumirea Proiectului, denumirea completă a Beneficiarului, data de începere și cea de finalizare ale Proiectului, date de contact – minimum o adresă de email și număr de telefon – funcționale pentru echipa Proiectului; locul de implementare a Proiectului – localitate, județ, regiune și, dacă Proiectul include activități care se adresează publicului, adresa exactă și datele de contact pentru spațiile dedicate acestor activități în cadrul Proiectului;
	2. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale Proiectului, precum și valoarea plăților efectuate;
	3. dimensiunea și caracteristicile grupului țintă și, după caz, ale beneficiarilor finali ai Proiectului;
	4. informații privind resursele umane din cadrul Proiectului: nume, denumirea postului, timpul de lucru;
	5. rezultatele estimate și cele realizate ale Proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
	6. denumirea furnizorilor de produse, prestatorilor de servicii și executanților de lucrări contractați în cadrul Proiectului, precum și obiectul Contractului, valoarea acestuia și plățile efectuate.

Art. 20 Corespondența

Întreaga corespondență legată de prezentul Contract de finanțare se face în scris, prin fax sau prin intermediul mijloacelor electronice de corespondență (poșta electronică/prin sistemul informatic integrat de management pentru PNRR sau în format fizic la următoarele adrese:

1. Pentru Finanțator:

**Agenția pentru Finanțarea Investițiilor Rurale (AFIR),** Știrbei Vodă nr. 43, Sector 1, București, tel. 031-860.25.19, poșta electronică cabinet@afir.info

1. Pentru Beneficiar:

..................................................

Art. 21 Legea aplicabilă și limba utilizată

1. Legea care guvernează acest Contract de finanțare și în conformitate cu care este interpretat este legea română.
2. Limba acestui Contract de finanțare este limba română.

Art. 22 Dispoziții finale

1. Părţile depun cu bună credință toate diligențele necesare în vederea soluționării pe cale amiabilă a oricărei dispute, controverse sau neînțelegeri între Părți, ce decurg din sau în legătură cu prezentul Contractul de finanțare.
2. În situația în care nu se poate ajunge la un rezultat privind soluționarea pe cale amiabilă în termen de 30 (treizeci) de zile, orice litigiu care decurge din sau în legătură cu prezentul Contract de finanțare se soluționează în conformitate cu legislația națională.
3. Prezentul Contract de finanțare este un contract de adeziune, clauzele sale sunt impuse/redactate de către Finanțator și acceptate ca atare de către Beneficiar, în conformitate cu dispozițiile art. 1175 din Codul Civil.
4. În situații temeinic justificate determinate de calamitățile naturale (cutremure, inundații, alunecări de teren), război, revoluție, embargo, Beneficiarul inițiază, în termen de 30 (treizeci) de zile lucrătoare, un proiect de Act adițional în vederea modificării/încetării contractului de finanțare.
5. Prezentul Contract de finanțare a fost încheiat în 2 (două) exemplare originale identice, în limba română, un exemplar pentru Finanțator și un exemplar pentru Beneficiar, ambele exemplare având aceeași forță juridică.

Art. 23 Anexele Contractului

1. Anexele prezentului Contract sunt următoarele:
2. Cerere de finanțare – Anexa 1 la Ghid
3. Declarație pe propria răspundere privind evitarea dublei finanțări (formular) - Anexa 2 la Ghid,
4. Declarație de angajament pentru colectarea datelor privind beneficiarul real al fondurilor (formular) - Anexa 3 la Ghid,
5. Declarație de consimțământ privind prelucrarea datelor cu caracter personal (formular) - Anexa 4 la Ghid,
6. Declarație privind conflictul de interese - Anexa 5 la Ghid,
7. Declarație privind respectarea principiului DNSH - Anexa 6 la Ghid,
8. Declarație privind TVA aferentă cheltuielilor proiectului - Anexa 7 la Ghid,
9. Mandat special/împuternicire specială pentru semnarea anumitor documente din Cererea de finanțare (dacă este cazul) - Anexa 8 la Ghid,
10. Declarație de eligibilitate - Anexa 9 la Ghid,
11. Declarație de angajament - Anexa 10 la Ghid,
12. Notă de fundamentare privind necesității și oportunității investiției - Anexa 15 la Ghid,
13. Notă conceptuală - Anexa 16 la Ghid,
14. **Declarație privind asigurarea pistei de audit,**
15. **Declarație privind asigurarea organizării contabilității,**
16. **Declarație privind evitarea conflictului de interese, a neregulilor și fraudei,**
17. **Declarație privind utilizarea investiției finanțate,**
18. **Declarație privind respectarea prevederilor legale în derularea achizițiilor publice.**
19. Documentele statutare ale Solicitantului,
20. Documente privind identificarea reprezentanților legali ai Solicitantului, inclusiv copie a documentului de identificare pentru reprezentantul legal al Solicitantului,
21. Certificat de atestare fiscală și alte documente justificative în legătură cu proiectul (dacă și după cum este cazul),
22. Hotărârile/deciziile/ordinele de aprobare a Proiectului și a cheltuielilor aferente Proiectului, conform solicitărilor din Ghid,
23. Documente justificative care dovedesc dreptul de proprietate sau administrare a terenului/construcției, conform solicitărilor din Ghid,
24. Orice alte documente justificative relevante, cum ar fi, dar fără a ne limita la: studii de piață pentru justificarea costurilor propuse, documentații tehnico-economice, avize și acorduri cu privire la investiție existente (dacă există elaborate anterior depunerii Cererii de finanțare) ș.a.
25. În cazul unui conflict între prevederile Anexelor contractului de finanțare și cele din Contractul de finanțare, prevederile Contractului de finanțare prevalează.

|  |  |
| --- | --- |
| Finanțator | Beneficiar |
| **AFIR** |  |
|  |  |
|  |  |
| Data |  Data |
|  |  |

1. Codul fiscal sau codul TVA, după caz. [↑](#footnote-ref-1)
2. - Rapoarte financiare vor fi întocmite de unitățile de învățământ de stat acreditate, de nivel liceal profil tehnologic

 - Cereri de transfer vor fi întocmite de beneficiari UAT la nivel de municipiu, oraș, comună, pentru o unitate de învățământ, care este în administrarea sa [↑](#footnote-ref-2)
3. În funcție de categoria de beneficiari eligibili [↑](#footnote-ref-3)